**ПРОТОКОЛ №48/03.01.2024г.**

от заседание на Общинска избирателна комисия Плевен, назначена от ЦИК с Решение №2193-МИ от 04.09.2023 г., състояло се на 03.01.2024г. от 17,15 часа в гр. Плевен, ул. „Димитър Константинов” 23Б, ет.2

Присъстващи: **13** члена на ОИК -Плевен.

Отсъстващи: 0члена на ОИК –Плевен

Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

**т.1:** Касационни жалби: с вх. №7591/20.12.2023г. на Административен съд Плевен (вх.№541/02.01.2024г. на ОИК-Плевен); с вх. №7592/20.12.2023г. на Административен съд Плевен (вх.№542/02.01.2024г. на ОИК-Плевен) и с вх. №7591/20.12.2023г. на Административен съд Плевен (вх.№543/02.01.2024г. на ОИК-Плевен) всички против Решение № 571/14.12.2023г. на Административен съд–Плевен, постановено по адм. дело №904/2023г. по описа на Административен съд Плевен

Председателят на Общинска избирателна комисия Плевен прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване на дневен ред |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 13 членове / Гласували „ПРОТИВ” - няма***

**По т.1 Председателят на комисията докладва проект на Решение, след направените разисквания Общинска избирателна комисия Плевен прие следното решение:**

Постъпили са писма, съдържащи копия на жалби вх. №7591/20.12.2023г. на Административен съд Плевен (вх.№541/02.01.2024г. на ОИК-Плевен); с вх. №7592/20.12.2023г. на Административен съд Плевен (вх.№542/02.01.2024г. на ОИК-Плевен) и с вх. №7591/20.12.2023г. на Административен съд Плевен (вх.№543/02.01.2024г. на ОИК-Плевен) всички против Решение № 571/14.12.2023г. на Административен съд–Плевен, постановено по адм. дело №904/2023г. по описа на Административен съд Плевен с които се дава възможност  на ОИК–Плевен да представи становище по тях.

    След запознаване с текстовете на жалбите и обсъждане на материалите по преписките ОИК–Плевен намира, че следва да бъде изготвено едно общо мотивирано становище.

      С оглед на горе изложеното и на основание раздел I, т.1, бук.,,ж” от Решение №2902–МИ/16.11.2023г. на ЦИК, Общинската избирателна комисия –Плевен

**РЕШИ:**

       Да се представи едно общо мотивирано писмено становище по жалби вх. №7591/20.12.2023г. на Административен съд Плевен (вх.№541/02.01.2024г. на ОИК-Плевен); с вх. №7592/20.12.2023г. на Административен съд Плевен (вх.№542/02.01.2024г. на ОИК-Плевен) и с вх. №7591/20.12.2023г. на Административен съд Плевен (вх.№543/02.01.2024г. на ОИК-Плевен) всички против Решение № 571/14.12.2023г. на Административен съд–Плевен, постановено по адм. дело №904/2023г. по описа на Административен съд Плевен**.**Становището на ОИК - Плевен е поместено в приложение, което е неразделна част от това решение.

Решението може да се обжалва пред ЦИК в 3-дневен срок от обявяването му.

**ЧРЕЗ**

**АДМИНИСТРАТИВЕН СЪД ПЛЕВЕН**

**ДО**

**ВЪРХОВЕН АДМИНСТРАТИВЕН СЪД**

**СТАНОВИЩЕ НА ОИК – ПЛЕВЕН**

**по адм. дело №904/2023г. по описа на Административен съд Плевен**

**ОТНОСНО:**Касационни жалби: с вх. №7591/20.12.2023г. на Административен съд Плевен (вх.№541/02.01.2024г. на ОИК-Плевен); с вх. №7592/20.12.2023г. на Административен съд Плевен (вх.№542/02.01.2024г. на ОИК-Плевен) и с вх. №7591/20.12.2023г. на Административен съд Плевен (вх.№543/02.01.2024г. на ОИК-Плевен) всички против Решение № 571/14.12.2023г. на Административен съд–Плевен, постановено **по адм. дело №904/2023г. по описа на Административен съд Плевен**

След запознаване с текстовете на Касационни жалби с вх. №7591/20.12.2023г. на Административен съд Плевен (вх.№541/02.01.2024г. на ОИК-Плевен); с вх. №7592/20.12.2023г. на Административен съд Плевен (вх.№542/02.01.2024г. на ОИК-Плевен) и с вх. №7591/20.12.2023г. на Административен съд Плевен (вх.№543/02.01.2024г. на ОИК-Плевен) всички против Решение № 571/14.12.2023г. на Административен съд–Плевен, постановено по адм. дело №904/2023г. по описа на Административен съд Плевен и обсъждане на материалите по тях, ОИК – Плевен намира, че подадените жалби от Георги Спасов Славов, Моника Събева Чочева-Лилакова и Георги Костов Рагьовски освен буквално напълно идентични са и неоснователни с оглед следното:

За да бъде уважена жалба/и по [чл. 459 от ИК](https://web.apis.bg/p.php?i=2005643&b=0#p40339650), съдът не само следва да установи нарушения при провеждане на избора, но следва да бъдат установени такива нарушения, които биха довели до опорочаване волята на избирателя, което да доведе до промяна на вота, или това да попречи да бъде определен резултата от избора. Преценката за законосъобразността на избора, както и на избирателния процес трябва да изхожда от наличието на правото на глас и неговото упражняване съобразно закона.Не всяко нарушение на този процес води до недействителност на избора, а само съществено нарушение на процеса на гласуване.Съществени са само тези нарушения, които ако не бяха допуснати показания изборен резултат би бил различен.

На следващо място, в основата на изборния процес са заложени три кумулативни основни изисквания: идентификация на избирателите - за осигуряване на всеобщото, равно и пряко избирателно право; защита на тайната на вота – за гарантиране на свободното изразяване на волята на избирателите, и верификация на изборните резултати - възможност за контрол върху правилното отчитане на изборните резултати.Именно на тези три изисквания е подчинено и систематичното подреждане на разпоредбите на ИК. Ако изборите са проведени в нарушение на което и да е от тези изисквания, е нарушен стандартът за упражняване на избирателни права и за провеждане на честни избори. Дори и да е налице порок (какъвто безспорно не е установен по установения съдебен ред), то няма да е нарушен стандартът за упражняване на избирателни права и за провеждане на честни избори, съобразно гороупоменатите изисквания. Съобразно решение № 13/28.11.2013 г. по КД № 14/2013 г., решение № 9/26.11.2009 г. по КД № 8/2009 г., решение № 2 от 16.02.2010 г. по КД № 10/2009 г., [решение № 5 от 9.07.2013 г.](https://web.apis.bg/p.php?i=1627635&b=0) по КД № 13/2013 г., постановени от Конституционния съд на Република България, приложими и в случая, за да бъде обявен изборът за недействителен, следва съдът да установи, че изборният процес е протекъл в нарушение на основополагащите демократични конституционни принципи, относими към избирателното право – общо, равно и пряко избирателно право с тайно гласуване - [чл. 10 от Конституцията на Република България](https://web.apis.bg/p.php?i=301958&b=0#p3723347), и нарушенията трябва да са в такава степен тежки, че да опорочават изцяло изборния процес и общия резултат от изборите. Както се посочи по-горе, не всяко нарушение води до недействителност на изборните резултати, а само това, което се е отразило на вота на избирателите. Тези стандарти въведени с практиката на Конституционния съд се потвърждават и от решение от 13.10.2015 г. на четвърто отделение на ЕСПЧ – дело Риза и други срещу България, според което активното избирателно право, както е гарантирано в чл.3 от Протокол №1 не се ограничава единствено до действията, състоящи се в тайния избор на предпочитания кандидат, а включва и възможността всеки гласувал да види гласа си да оказва влияние при съставяне на избираемото тяло при спазване на правилата, установени от изборното законодателство. Според същото решение допускането на противното би означавало да се лишат от съдържание правото на глас, изборния процес и, в крайна сметка, самата демократична система. С оглед така формираната практика, в производството по оспорване на изборен резултат оспорващата страна следва да установи по несъмнен начин, че нарушенията са променили изборния резултат.

Няма спор, че в процесния случай е осигурено всеобщото, равно и пряко избирателно право; защитена е била тайната на вота – за гарантиране на свободното изразяване на волята на избирателите, и верификация на изборните резултати при съдебния контрол върху правилното отчитане на изборните резултати. От събраните по делото доказателства не се установява наличие на такива съществени нарушения на изборния процес, които преценени поотделно или в тяхната съвкупност, да са довели до невъзможност избирателите да упражнят правото си на глас, или да са поставили в невъзможност органите, чиито функции по закон за свързани с организирането и провеждането на местните избори, да отчетат гласовете и да обявят крайния резултат от гласуването. При преценка на твърдяните със процесните жалби нарушения, се установява, че сочените обстоятелства, по своя характер и проявление в обективната действителност, не могат да доведат до опорочаване на волята на избирателите, респ. не може да се приеме, че при тяхната липса или наличие крайният резултат от проведените избори би бил различен.

Верността на протоколите на изрично посочените от жалбоподателите избирателни секции и верността на протокола на ОИК – Плевен, в който са обобщени техните резултати обуславя законосъобразността на решение №226-МИ/30.10.2023г. на Общинска избирателна комисия гр.Плевен в частта за обявяване на резултатите за избора и разпределението на мандатите за общински съветници, което отговаря на условията по [чл.453, ал.5 от ИК](https://web.apis.bg/p.php?i=2005643&b=0#p29914665) и [чл.454 от ИК](https://web.apis.bg/p.php?i=2005643&b=0#p40528231).

Предвид изложеното, жалбите се явяват неоснователни и недоказани. Оспореното с тях решение на ОИК Плевен е законосъобразно и следва да бъде потвърдено.

С оглед горе изложеното следва да се постанови съдебен акт, с който да се остави без уважение подадените касационни жалби като неоснователни.

**Решението по точката се прие единодушно със следното поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 13 членове / Гласували „ПРОТИВ” – няма***

След гласуване на последната точка от дневния ред на заседанието, същото беше обявено за приключило и закрито от председателя на Общинска избирателна комисия Плевен в 17:45 часа.

**Председател:**

/Ярослав Димитров/

**Секретар:**

/Николай Яков/